Բանը նրանում է, որ մի անգամ, շատ-շատ տարիներ առաջ, կոկորդիլոսները կերան լոքոյի քրոջ տղային և այդ օրվանից ծերուկ լոքոն իր բոլոր հարաբերությունները խզեց կոկորդիլոսների հետ։ Բայց հիմա, ոչ մի բանի վրա ուշադրության չդարձնելով, նրանք գնացին լոքոյի մոտ, որը ապրում էր Պարանա գետի ափին, ստորջրյա քարանձավում և քնում էր իր ականի կողքին: Լոքոները երբեմն հասնում են մինչև երկու մետր երկարության` հենց այդպիսին էր ականի տերը։